Pa še nekaj usmeritev glede predstavitev: 
vsaka predstavitev naj traja cca 30minut +10 minut za diskusijo in povratno informacijo. 

Glede vsebine predstavitev: bodite jasni, pomagate si lahko s točkami, navedenimi v delovnih različicah. Bodite izvirni, ppt-ji so fino, lahko pa uporabite še kak drug medij. 
Vselej je zanimivo slišati, kakšne izkušnje na terenu ste imeli - vse 'napake', izzivi ...lahko tudi zrcalijo vsebino projekta. So nujen del vašega učenja. Prepoznajte uspehe, dosežke. Urite se v strokovni komunikaciji. Pojasnite pomen 'alter ega skupine' in vašega končnega naslova projekta za projektno-skupinski proces.

V pisnih delih imate letos nalogo,  da integrirate praktični del s teorijo. To pomeni, da uporabite soc. ped. koncepte, diskurze, ki ste jih prepoznali v vašem delovanju, tudi če ste prepoznali, da so v vašem pristopu zmanjkali (tu si pomagajte s predavanji..., uporabite tudi nas, vašo publiko, za pomoč pri integraciji teorije oz. za pridobitev ideje, kaj vključiti, znajdite se). V predstavitev vključite relevantne koncepte, naj bo interaktivna. Pod črto naj bo vodilo - kaj bi mi bilo zanimivo poslušati. 
Po predstavitvi bodo sledila vprašanja partnerske skupine  in interaktivna diskusija.


